  Виталий Пронин Музъемъёс аръёсын уг утялтӥсько ке, соосты гурт хозяйстволэсь басьтоно.Гыроно-кизёно музъемлэсь ӟечлыксэ будэтон сярысь сюлмаськыса, Удмуртиысь депутатъёс Музъем кодекслэн 14-тӥ ёзаз асьсэлэсь ӵектонъёссэс пыртыны дэмлало. Музъемъёс аръёсын уг утялтӥсько ке, соосты гурт хозяйстволэсь басьтоно. Закон ӵектэ утялтымтэ музъемъёсыз кадастр дунъя яке, торгъёс ортчытыса, вузаны. - Музъем ӧз вузаськы ке но, кузёезлы дунзэ берыктоно луоз ук, - шуэ Кун Кенешысь Гурт удысъя, музъем кусыпъёсъя, инкуазь узырлыкъёсъя но инкуазез утёнъя ялан ужась комиссилэн кивалтӥсез Владимир Варламов. - Кызьы тодмо, 1990-тӥ аръёсы фермер хозяйствоослы 12-15 гектаръёсын музъем люкылэмын вал. Соос пӧлысь ог 90 процентэз али уг утялтӥськы. Ас вакытаз дунтэк люкылэм музъемъёсты малы кунмы, коньдон тырыса, басьтыны кулэ? Та ласянь шаерамы пӧртэм малпанъёс кылдэмын. Ӵапак та бордын ик ужа нимысьтыз комиссия. Валентина Емельянова Туспуктӥз А. Горбунов Теги: гуртын  